58 Službeni list Europske unije 15/Sv. 12 32002D0812 18.10.2002. SLUŽBENI LIST EUROPSKIH ZAJEDNICA L 280/37 ODLUKA VIJEĆA od 3. listopada 2002. o utvrđivanju, u skladu s Direktivom 2001/18/EZ Europskog parlamenta i Vijeća, obrasca sažetka informacija u vezi sa stavljanjem na tržište genetski modificiranih organizama kao proizvoda ili u sastavu proizvoda (2002/812/Ez) VIJEĆE EUROPSKE UNIJE, uzimajući u obzir Ugovor o osnivanju Europske zajednice, uzimajući u obzir Direktivu 2001/18/EZ Europskog parlamenta i Vijeća od 12. ožujka 2001. o namjernom uvođenju u okoliš genetski modificiranih organizama i o stavljanju izvan snage Direktive 90/220/EEZ ('), a posebno njezin članak 13. stavak 2. točku (h), uzimajući u obzir prijedlog Komisije, budući da: (1) — Prema dijelu C  Direktive 2001/18/EZ, nadležnom državnom tijelu treba dati prethodnu prijavu o plani- ranom stavljanju na tržište genetski modificiranih orga- nizama (dalje u tekstu GMO) ili kombinaciji takvih orga- nizama. (2) _ Ta prijava sadrži, između ostalog, sažetak relevantnog dosjea koji nadležno tijelo mora dostaviti nadležnim tije- lima država članica i Komisiji, a koji Komisija odmah stavlja na raspolaganje javnosti. Taj sažetak mora biti sastavljen prema određenom obrascu. (3) — Taj bi obrazac trebao odražavati potrebu da se omogući potpuna razmjena relevantnih informacija koje su pred- stavljene na standardiziran i lako razumljiv način, a da se ne dovede u pitanje činjenica da informacije dobivene na () SL L 106, 17.4.2001., str. 1. taj način ne mogu poslužiti kao osnova za utvrđivanje rizika za okoliš. (4) _ Mišljenje Odbora osnovanog na temelju članka 30. stavka 2. Direktive 2001/18/EZ zatraženo je 12. lipnja 2002., ali se on nije izjasnio o prijedlogu Odluke koji je dala Komisija, DONIJELO JE OVU ODLUKU: Članak 1. Za potrebe izrade sažetka dosjea koji se podnosi nadležnom državnom tijelu u skladu s člankom 13. stavkom 2. točkom (h) Direktive 2001/18/EZ, podnositelj prijave koristi obrazac sažetka informacija kako je utvrđen u Prilogu ovoj Direktivi. Članak 2. Ova je Odluka upućena državama članicama. Sastavljeno u Luxembourgu 3. listopada 2002. Za Vijeće Predsjednik F. HANSEN